Zhantas/Cleaned-Uzbek_Wikipedia huggingface dataset:
Tarixi salotini mang‘itiya

Tarixi salotini mangʻitiya – (Mangʻit hukmdorlari tarixi) – tarixiy asar. Muallifi Mirzo Abdulazim Somiy Boʻstoniy. Asar 1906-1908-yillarda yozilgan. Ushbu asar Buxoro amiri Amir Muzaffarxon davriga bagʻishlangan.
Asarda Buxoro-Rossiya munosabatlari, Rossiya bosqini arafasida siyosiy va iqtisodiy ahvol, Samarqandning ruslar tomonidan bosib olinishi, Buxoro amirligidagi yuz bergan voqealar haqida maʼlumotlar keltirilgan. Asarda Abdumalik Toʻra faoliyatiga hayrixohlik bilan yondashilgan. Asarda Somiy oʻzining qarashlarini dalillar asosida oshor qilib yoza olgan.
Asar Buxoro amiridan yashiringan holda yaʼni norasmiy tarzda yozilgan. Tarixchi olim Halim Toʻrayev fikriga koʻra asar faktlarga boyligi bilan oʻsha davrdagi mahalliy dan ajralib turadi. Asar uch qismdan iborat. Jumladan asarning umumiy qismi va Amir Muzaffarxonning taxtga kelishi, Rossiya-Buxoro munosabatlari va Rossiya tomonidan Buxoro amirligi hududlari egallanishi, 1904–1905-yillarda rus-yapon urushi va birinchi rus inqilobi, 1898-yilgi Andijon qoʻzgʻolonidan iborat.
Mirzo Somiy asardagi voqealarga jonli guvoh boʻlgan. U asarida Jizzaxda boʻlib oʻtgan janglar, magʻlubiyat sabablari haqida yozib oʻtgan.
Asarda Amir Abdulahadxon davri haqida ham maʼlumotlar mavjud. Somiy Amir Abdulahadxonni Karmanaga qarorgohini koʻchirganligini tanqid ostiga olgan. Aynan shu sababli barcha iqtisodiy-moliyaviy ishlar Ostonaqul qoʻshbegi qoʻliga oʻtganini takidlaydi. Asarda Amir Abdulahaxon davrida Buxoroda osoyishtalik, xalq farovon yashagani ijobiy tarzda baho beradi.
„Tarixi salotini mangʻitiya“ Somiy 1898-yilgi Andijon qoʻzgʻoloni haqida maʼlumotlar keltirilgan. U Dukchi eshon qoʻzgʻoloniga salbiy fikr bergan.

 

 
 
 

Turkum:Tarixiy asarlar
Viktor Amelkin

Viktor Aleksandrovich Amelkin (1948-yil 16-iyul, Yanaul, Boshqird ASSR) – sovet futbolchisi, darvozabon ampulasida oʻynagan. U quyidagi klublarda oʻynagan: Turbina (Naberejnye Chelni), Rubin (Qozon), Yangiyer, Skat-5s (Elabuga) va Gazovik (Ijevsk).

 Hayoti 
Viktor Aleksandrovich Amelkin 1948-yil 16-iyul kuni Boshqird Avtonom Sovet Sotsialistik Respublikasida joylashgan Yanaul shahrida tugʻilgan. Bugugungi kunda Ijevsk shahrida yashab murabbiylik faoliyati bilan shugʻullanib kelmoqda. U futbolchilikdagi faoliyatini Rossiya Federatsiyasining Udmurtiya Respublikasidagi Sarapul shahrida joylashgan Sokol futbol klubida boshlagan. 1968—1972-yillarda u SKA-Xabarovsk futbol klubida (armiyachilar) faoliyatini olib bordi. Ammo asosan zahirada qolgan. SKA-Xabarovsk futbol klubidagi faoliyati davomida darvozabonlar Kozemyako Yevgeniy Nikolayevich, Gennadiy Proxorovich Petrovich, Akulenko Nikolayevlar bilan raqobatlasha olmadi.

Viktor Amelkin 1973-yilda yangi tashkil etilgan „Turbina“ (Naberejnye Chelni) jamoasiga qoʻshildi, ushbu jamoada 1986-yilgi mavsumdan tashqari barcha mavsumlarda jami 300 dan ortiq oʻyinlarni yuqori saviyada oʻtkazdi. Klubdagi faoliyati, futbol boʻyicha SSSR sportiga qoʻshgan hissasi uchun „Rossiya sport ustasi“ unvonini oldi.

1986-yilgi mavsumda u Rubin (Qozon) jamoasida oʻynagan. Amelkin Rubin (Qozon) jamoasi tarkibida 23 oʻyinda 24 ta gol urgan. 1988—1990-yillar mobaynida SSSR chempionati Markaziy Osiyo zonasining B toifasida oʻynovchi Yangiyer jamoasi safida harakat qildi. U 1991-yilda „Gazovik“ (Ijevsk) jamoasida futbolchi-murabbiy boʻlgan.

Viktor Amelkin 1992-yilda u Skat-5s (Elabuga) jamoasida oʻynadi va Leonid Slutskiy bilan birga jamoani boshqardi.

Faoliyatini tugatgandan soʻng u „Gazovik“ (Ijevsk) va „Arsenal“ (Ijevsk) bolalar futbol klubi murabbiyi boʻldi.

 Yutuqlari 
Viktor Amelkin 1973—1976-yillar Tatar ASSR chempionati chempioni. 1973-yilgi Tatar ASSR kubogi goʻlibi va uch karra finalchisi (1974, 1975, 1976). U ikki marta Volga mintaqalari kubogi (KFK) gʻolibi boʻlgan (1974, 1975).

 

 

 Profil na sayte FootballFacts.ru

Turkum:1948-yilda tugʻilganlar
Turkum:16-iyulda tugʻilganlar
Turkum:Yashayotgan insonlar
Turkum:Alifbo boʻyicha futbolchilar
Turkum:Alifbo boʻyicha sportchilar
Turkum:Alifbo boʻyicha futbol murabbiylari
Turkum:SSSR erkak futbolchilari
Turkum:Rossiyalik erkak futbolchilar
Turkum:FC Turbina Naberezhnye Chelny futbolchilari
Turkum:FC Rubin Qozon futbolchilari
Turkum:Yangiyer klubi futbolchilari
Turkum:FC SOYUZ-Gazprom Izhevsk futbolchilari
Turkum:Erkak futbol darvozabonlari
Tarixi Salimiy

Tarixi Salimiy – tarixiy asar. Asar muallifi Mirzo Salimbek. Asar 1917–1920-yillar oraligʻida yozilgan.
Mazkur asar Chingizxon davridan to Buxoro amiri Amir Muzaffarxongacha boʻlgan voqealar yoritiladi. Asarda asosiy voqealar 1860–1920-yillarni oʻz ichiga oladi. Muallif aynan shu davrda yashagani va sodir boʻlgan voqealarni koʻrgani bilan birinchi qismidan ajralib turadi. Asarda hukmdorni ulugʻlash va maqtash yaqqol namoyon boʻlgan. Asarda Mirza Salimbek mangʻit hukmdorlari Amir Muzaffar, Amir Abdulahad va Amir Olimxon hukmronlik davrida Buxoro amirligi umumiy hayot tarzi, tuzilishi, oʻzaro qoʻshni mamlakatlar bilan aloqalari, Baljuvon, Hisor, Koʻlob, Darvoz, Qorategin boʻlib oʻtgan isyonlar, Amir Muzaffarxonning Qoʻqon xonligiga qarshi yurishlari, Xoʻjand, Oʻratepa muzofotlari egallanishi bilan bogʻliq maʼlumotlar keltirilgan.
Shuningdek asarda Buxoro amirligida soliq tizimi, davlat amaldorlari, hokimlar va qoʻshbegilar haqida maʼlumotlar mavjud.
Asar ustida sharqshunos olim Naim Norqulov tadqiqot olib borib, nomzodlik disertatsiyasi himoya qiladi. „Tarixi Salimiy“ asari Naim Norqulov tomonidan rus tiliga ilmiy-izohli lugʻati bilan birgalikda 2009-yil Toshkentda nashr etilgan.
„Tarixi Salimiy“ asarida jadidchilik harakati va bolsheviklar bosqini toʻgʻrisida ham maʼlumotlar keltirilgan. Mirzo Salimbek asarida Mirzo Nasrullo qoʻshibegining salbiy jihatlarini aytib oʻtgan.
„Tarixi Salimiy“ asarida Buxoro amirligi moliyaviy-iqtisodiy ahvoli toʻgʻrisida ham maʼlumotlar mavjud. Mirzo Salimbek asarida 1919-yil Buxoro amiri Amir Olimxon Buxoro arkida qogʻoz pul bosadigan korxona ochganligi, va shu yerda pullar ishlab chiqarilganligi haqida yozadi.

 

 
 
 

Turkum:Tarixiy asarlar
Maldonado (Urugvay)

Maldonado  – Urugvayning Maldonado departamentining markazi. 2021-yilgi aholini roʻyxatga olish maʼlumotlariga koʻra aholisi soni boʻyicha mamlakatning sakkizinchi shahri.

 Aholisi 
2011-yilda Maldonado shahri aholisi 62,590 kishidan iborat edi.
thumb| Maldonado departamentining joylashuv xaritasi.
 Yil Aholi soni 1908-yil 4,431 1963-yil 15,005 1975-yil 22,762 1985-yil 33,535 1996-yil 48,936 2004-yil 54,603 2011-yil 62,590
Manba: Urugvay Milliy universiteti.

 Diqqatga sazovor joylari 
 San Fernando de Maldonado sobori, neoklassik sobor boʻlib, qurilishi 1801-yilda boshlangan va 1895-yilda qurib bitkazilgan.
 Kuartel de Dragones (Ajdaholar kazarmasi), 1771-yilda qurish boshlangan va 1797-yilda qurib bitkazilgan.
 1800-yilda Rafael Peres del Puerto rahbarligida qurilgan Torre del Vigia („hushyorlik minorasi“ yoki oddiyroq aytganda, „qoʻriqlov minorasi“). Uning vazifasi Buenos-Ayresga kirish joyidagi maʼmurlarni Rio-de-la-Plataga har qanday kema yaqinlashayotgani haqida xabar berish edi.
 El Puente de la Barra koʻprigi.
 Casapueblo mehmonxonasi.

 Ibodat joylari 
 St. Ferdinand sobori
 Our Lady of the Remedies cherkovi
 Our Lady of the Thirty-Three cherkovi

 Taniqli insonlari 
 Alberto Abdala (1920—1986), 1967-1972 yillarda Urugvay vitse-prezidenti boʻlgan.
 Johnny Aquino (1978-yilda tugʻilgan), Sarmiento de Junín futbol klubi yarim himoyachisi.
 Maite Cáceres (2003-yilda tugʻilgan), poygachi.
 Martín Campaña (1989-yilda tugʻilgan), Serro Largo futbol klubi darvozaboni.
 Fernando Clavijo (1956—2019), Colorado Rapids klubining sobiq futbolchisi.

 

 

 Maldonado, Punta del Este, Punta Ballena, Casapueblo, Xose Ignasio, Piriapolis, La Barra, Sierra De Las Animasning koʻplab rasmlari
 Maldonado portali 
 Punta del Este, Maldonadodagi mehmonxonalar
 Maldonado, Villa Delia, La Sonrisa, Cerro Pelado, Los Aromos va Pinares-Las Deliciasning INE xaritasi
 Intendencia tomonidan Maldonado shahri xaritasi 

Turkum:Koordinatalar Vikimaʼlumotlarda
Turkum:Alifbo boʻyicha aholi punktlari
Turkum:Urugvay shaharlari
Tokugava bog'i

Tokugava (tokugawa-en) – Yaponiyaning markaziy qismidagi Nagoya shahrida joylashgan yapon bogʻi,. Tokugava sanʼat muzeyining yonida joylashgan.

 Tarixi 
Edo davrida (1603 – 1867) Tokugava urug'ining, Ovari boʻlimidagi ikkinchi xoʻjayini Tokugava Mitsutomo (1625 – 1700) Ozon Shimoyashiki deb nomlangan. Shu yerda oʻz qarorgohini qurdi. Uning oʻlimidan soʻng, mol-mulki 1867-yildagi Meiji qayta tiklanishigacha, uning mulki Ovari Tokugavaga qaytarilgunga qadar, uning uchta qoʻriqchisi Naruse, Ishiko va Vatanabening oilalariga oʻtkaziladi.

1931-yilda Tokugava Yoshichika (1886 – 1976), Tokugava oilasining 19-boshligʻi „mulkni jamiyatga taqdim etish vaqti keldi“ deb qaror qildi va Nagoya shahriga yer va binolarni sovgʻa qildi. Xayriyaga oilaviy boyliklar va Ovari Tokugava Reymeykai jamgʻarmasini tashkil etish kiradiKatsuyama population statistics. Bogʻ 1932-yilda ochilgan va shahar fondi tomonidan 1935-yilda sanʼat muzeyi ochilgan. Biroq, Ikkinchi Jahon urushi paytida bogʻ vayrona boʻlib, faqat asosiy darvoza saqlanib qolgan.

1985-yilda sanʼat muzeyini 50 yilligini nishonlash uchun mahalliy xoʻjalik tashkilotlari boshchiligidagi umummilliy mablagʻ yigʻish, va muzeyni keng koʻlamli taʼmirlash va kengaytirish ishlari olib borildi. 2004-yilda mintaqada topilgan koʻplab tarixiy meroslarni birlashtirish maqsadida bogʻ, Yaponiyani ifodalovchi zamonaviy samuray madaniyati ziyoratgohi va uning atmosferasini toʻldirish uchun sayr qilish uslubidagi hovuz qurildi.

Bogʻning janubiy qismida joylashgan Xosa kutubxonasida Ovari Tokugava oilasi bilan bogʻliq, tarixiy materiallar va hujjatlar toʻplami mavjud.

 Tartibi 
Majmuaga kirish Kuro-mon (Qora darvoza) deb nomlangan asosiy darvoza orqali amalga oshiriladi. Ikkinchi jahon urushi vayronalaridan keyin omon qolgan darvoza yogʻochdan yasalgan.

Bogʻning oʻrtasida katta hovuz bor. Uning atrofida sharsharalar, sayrgohlar, turli choyxonalar, koʻpriklar joylashgan. Gullarning mavsumiy gullashiga yapon oʻrik (ume), pion (botan), iris (hanashobu) va chinor (momiji) kabilar kiradi. Gullarga qishki kamelya, kameliya, yapon jodugar, Shan Chju Zu, yapon oʻriki, oʻrik, yapon pachisandra, nilufar butasi, shaftoli daraxtlari, azalea, qirrali iris, rhododendron, kalanthe, Satsuki azalea, jannat choyi, iris, Gardenia, lilyturf, klaster amaryllis, Yapon kumush bargi, Reineckea va sasanqua kabi mavjud.

 Galereya 

 

 
 

 

Turkum:Yaponiya
Qayrat Boranbayev

Qayrat Sovetay o‘g‘li Boranbayev (1966-yili 22-sentyabrda Qozogʻistonning Toʻrgʻay viloyatida tavallud topgan) – tadbirkor, Qozogʻiston Milliy Paralimpiya qoʻmitasining sobiq prezidenti va „Qayrat“ FK kuzatuv kengashining raisi.

Boranbayev Forbes jurnaliga 590 million dollarlik shaxsiy boyligi bilan Qozogʻistonning eng nufuzli 50 nafar tadbirkori roʻyxatiga kiritilgan.

 Yoshligi 
Qayratning oila aʼzolari Toʻrgʻay viloyatining Amengeldi qishlogʻida yashagan. Sportchi Qayrat dastlab boks bilan, keyin esa futbol bilan shugʻullangan.

U Qozogʻiston sport akademiyasida oʻqishini davom ettirib, 1999-yili taʼlim boʻyicha fan nomzodi ilmiy darajasini oladi. 2000-yilda Al-Farobiy nomidagi Qozoq Milliy universitetining huquqshunoslik fakultetini tamomlagan.

 Karyerasi 
Qayrat Boranboyevning birinchi ish joyi viloyat maktabida boʻlib, 1991—1993-yillarda Olmaota shahrida joylashgan 21-sonli sport maktabida ishlagan.

U 1993-yili murabbiylikni tashlab, DECA nomli kompaniyani ochgan. Keyinchalik „Alash“, „Altyn-Alma“ va „Sistema“ aksiyadorlik jamiyatlariga rahbarlik qiladi.

Boranbayev 2000-yili huquqshunoslik fakultetini bitirgandan soʻng, neft-gaz sohasida ishlashga qaror qiladi. Soʻng KazTransGaz, Intergas Central Asia va KazRosGas kompaniyalarida top-menejer lavozimlarida faoliyat yuritadi.

Ammo Boranbayevning qizi 2013-yilda Qozogʻistonning birinchi prezidenti Nursulton Nazarboyevning nabirasiga turmushga chiqqanida, biznesda katta muvaffaqiyatlarga erishadi. 2014-yili Almaly holding kompaniyasiga asos solgan . Keyin neft va gazdan tortib koʻchmas mulk va chakana savdosigacha boʻlgan turli biznes loyihalari bilan shugʻullanib keladi. U Esentai Mall va Esentai Tower, Karaganda farmatsevtika klasteri, fitnes markazlarini boshqaradi.

Boranbayev 2016-yilda Qozogʻiston, Belarus va Rossiyaning ayrim hududlari uchun McDonald's franchayzi boʻlgan.

 Ijtimoiy faoliyati 
Qayratning ijtimoiy faoliyatida sport muhim ahamiyatga ega. U 2009-yili Qoʻstanay viloyati boks federatsiyasi prezidenti, 2012-yili "Qayrat" FK kuzatuv kengashi raisi, 2015-yilda esa Qozogʻiston Milliy Paralimpiya qoʻmitasida boshqaruvchi, 2017-yili UEFA Fair Play va Ijtimoiy mas’uliyat qoʻmitasi vitse-prezidenti etib tayinlanadi.

 Shaxsiy hayoti 
Qayrat va Sholpan Boranbayevlarning 4 ta farzandi bor. Ularning katta qizi Alima Qozogʻistonning birinchi prezidenti Nursulton Nazarboyevning nabirasi Oysultonga turmushga chiqqan. Ularning Ameli ismli qizi ham bor.

 Jinoiy taʼqib qilish 
Qayrat Boʻranboyev 2022-yili 17-mart kuni qoʻlga olinib, unga kvazidavlat sektoridan yirik miqdordagi mablagʻni oʻgʻirlash aybi qoʻyiladi.

Tergov jarayonida taniqli sportchilar, musiqachilar va kino ijodkorlarining koʻpchiligi Qayratni qoʻllab-quvvatlab guvohlik berishgan.

2023-yili 31-martda boʻlib oʻtgan Ostona sudi uni 8 yilga ozodlikdan mahrum qilib, mol-mulki musodaraga olinadi.

 

Turkum:1966-yilda tugʻilganlar
Turkum:Yashayotgan insonlar
Turkum:Qozogʻiston investorlari
Turkum:Qozogʻiston ishbilarmonlari
Kim Dickens

Category:Articles with hCards
Kim Dickens – amerikalik aktrisa. Uning filmdagi debyuti 1995 yilda Palookaville komediya filmida boʻlgan. Dickens "Truth or Consequences, N.M (1997), Zero Effect (1998),Mercury Rising (1998) kabi kinolarda bosh rollarni ijro etgan. Uning ishtirokidagi boshqa filmlar: Great Expectations (1998), Hollow Man (2000), House of Sand and Fog (2003), Thank You for Smoking (2005), The Blind Side (2009), Gone Girl (2014), Miss Peregrineʼs Home for Peculiar Children (2016), Lizzie (2018), Land (2021), and The Good Nurse (2022).

Televizorda Dickens Deadwood (2004–2006; 2019), Treme (2010–2013) va House of Cards (2015–2017) kabi dramatik seriallarda muntazam rollarni ijro etgan. U AMC qoʻrqinchli drama seriyasida "Fear the Walking Dead" (2015–2018; 2022–hozirgi) filmida Medison Clark rolini ijro etadi. 

 Bolalik davri va taʼlimi 
Dickens Alabama shtatining Huntsville shahrida Pam (Clark) Howell va Gʻarbiy qoʻshiqchi Justin Dickens oilasida tavallud topgan. Hollywood Life U oʻsha shahardagi Lee oʻrta maktabini yakunlagan va Tennessee shtatining Nashville shahridagi Vanderbilt universitetida oʻqigan va u yerda aloqa boʻyicha sanʼat bakalavri darajasini olgan. Tez orada Dickens Nyu-York shahriga koʻchib oʻtdi va u yerda ofitsiant boʻlib ishladi va Lee Strasberg teatr va kino institutida oʻqishni davom ettirdi va Amerika Dramatik sanʼat akademiyasini tamomladi. 

 Shaxsiy hayoti 
Dickens 1990-yillarning oxirida Los-Anjelesga ketadi. Hozirda u musiqachi va aktrisa Leisha Hailey bilan munosabatda boʻlib, u „The Murmurs“ musiqiy dueti aʼzosi boʻlganligi, shuningdek, "The L Word" filmidagi aktyorligi bilan mashhur.

 

Turkum:Amerikalik televideniye aktrisalari
Turkum:Yashayotgan insonlar
Turkum:Kim dickens
Turkum:Kim
Turkum:Dickens
Lyudmila Petranovskaya

Lyudmila Vladimirovna Petranovskaya (20-aprel 1967-yil, Toshkent) rus psixologi, oʻqituvchi va publitsist.

 Biografiyasi 
Toshkent universitetining filologiya fakultetini, keyinchalik Moskva psixoanaliz institutini tamomlagan (1999). 2020-yilda Tizimli oilaviy psixoterapiya boʻyicha HSE magistrlik dasturini tamomlagan.

U 1990-yillarda „Avanta+“ tomonidan nashr etilgan bolalar uchun ensiklopediya ustida ishlagan. Shu munosabat bilan, 2002-yilda bir qator nashriyot xodimlari bilan birgalikda Rossiya Federatsiyasi Prezidentining taʼlim sohasidagi mukofoti laureati boʻldi.

Lyudmila bolalar uchun koʻplab oʻquv kitoblari muallifi hamdir. Ulardan birinchisi 2004-yilda nashr etilgan „Zvyozdniy mir v kartinkax“ nomli kitob boʻlib, keyinchalik „Zvyozdnoye nebo“ nomi bilan kengaytirilgan va nashr etilgan. Eng mashhur kitoblar seriyasi „Chto delat, yesli…“ boʻlib, u boshlangʻich maktab oʻquvchilariga qiyin vaziyatlarda turli xil maslahatlar beradi. 2013-yilda oʻrta maktab oʻquvchilari uchun „Chto delat, yesli jdyot ekzamen?“ nomli kitobi chop etildi.

Shuningdek, ota-onalar uchun „Taynaya opora. Privyazannost v jizni“ (2014) va „Yesli s rebyonkom trudno“ (2014) nomli kitoblar yozdi. Ularda bogʻlanish nazariyasini rivojlantirdi va ommalashtirdi.

Ularga „Selfmama. Layfxaki dlya rabotayushey mami“ kitobi yordam qiladi (2017).

U koʻp yillar davomida yetimlik va farzand asrab olishning psixologik muammolari bilan shugʻullangan. 2012-yilda farzand asrab oluvchilar va ijtimoiy xodimlarni tayyorlaydigan oila tuzilishini rivojlantirish instituti jamoat tashkilotini yaratdi. „V klass prishol priyomniy rebyonok“ (2008), „Ditya dvux semey“ (2013), „Minus odin? Plyus odin!“ (2015) nomli kitoblarini bola asrab oluvchi ota-onalarga yordam berish maqsadida nashr ettirdi.

Lyudmila koʻp sonli video maʼruzalar va vebinarlarning muallifi.

 

 

 Lyudmila Vladimirovna Petranovskaya. Yozuvchining tarjimai holi Arxivnaya kopiya
 Lyudmila Petranovskaya pravmir.ru veb-saytidagi Arxivnaya kopiya
Turkum:Oʻzbekiston Milliy universiteti bitiruvchilari
Turkum:Toshkentda tugʻilganlar
Turkum:Yashayotgan insonlar
Turkum:1967-yilda tugʻilganlar
Turkum:20-aprelda tugʻilganlar
Qizil shlyapali qiz

Qizil shlyapali qiz – bu golland rassomi Yoxannes Vermeer tomonidan chizilgan kichik hajmli rasm. Bu Vermeerning bir qator hayoliy tarzda yaratilgan modellarning portretlaridan biri hisoblanadiW. Liedtke (2007) Dutch paintings in the Metropolitan Museum of Art, p. 890.. Ushbu kartinaning Vermeerga tegishliligi yoki tegishli emasligi olimlarning bahsiga sabab boʻldi, yaʼni kartina tuvalda emas, balki yogʻoch panelda chizilganligi ushbu masalani keltirib chiqardi. Biroq, Milliy sanʼat galereyasi xodimlari tomonidan olib borilgan yaqinda oʻtkazilgan tadqiqotda Vermeer kartinaning muallifligi aniqlandi, bu xulosa gollandiyalik mutaxassislar tomonidan ham qoʻllab-quvvatlandi.

 Portret mavzusi 
Portretda koʻk rangda kiyingan, toʻrga oʻxshash yoqa va qizil shlyapa kiygan juda yosh ayol tasvirlangan. Sochlari koʻtarilgan, sirgʻalarini taqib olgan. Kartinadagi ayol goʻyoki uning diqqatini oʻziga tortgan tovush, ovoz kelgan tomonga boshini burgandek tomoshabinga nazar tashlaydi. Uning ogʻzi biroz ochiq holda va yuzi biroz pushti, oʻng tomonidan yorugʻlik tushib turibdi, bu Yoxannes Vermeerning asarlarida gʻayrioddiy holatlardan biri hisoblanadi.

„The Art Newspaper“ gazetasiga koʻra, rasm, shubhasiz, Vermeer tegishli edi, degan xulosaga kelindi, ehtimol u 22 yillik faoliyati davomida 40 yoki 50 dan ortiq asarlar yaratgan, ulardan faqat 35 tasigina maʼlum.

Taxminlarga koʻra, rasm 1669-yillarda Vermeerning homiysi Pieter Claesz van Ruijvenga tegishli boʻlgan. Keyinchalik, meros orqali uning rafiqasi Mariya de Knuijtga oʻtgan boʻlishi mumkin. Mariya de Knuijt 1681-yilda vafot etgach kartina qizi Magdalena van Ruijven va uning eri Yoqub Abraham Dissiusga meros boʻlib qoladi. Shuningdek, kartina 1696-yil 16-mayda Amsterdamdagi kim oshdi savdosida sotilgan degan taxminlar mavjud.

Ushbu kartina 1822-yil 10-dekabrda Parijdagi Hôtel de Bouillon mehmonxonasida sotuvda (№ 28) baron Lui Mari Baptiste Attalin tomonidan 200 fransuz frankiga sotib olingan. Uning oʻlimidan keyin jiyani va asrandi oʻgʻli Loran Attalinga, keyinchalik meros orqali baron Gaston Loran-Atelin va uning rafiqasi baronessa Loran-Atelinga meros qoladi. Kartina 1925-yil noyabr oyida Nyu-York va Londonda M. Knoedler & Co. tomonidan Endryu V. Mellonga 290 000 dollarga sotilgan.

 Rasm materiallari 
H. KuhnKuhn, H., A Study of the Pigments and the Grounds used by Jan Vermeer, Reports and Studies in the History of Art, National Gallery of Art (Washington, 1968). tomonidan eski pigment tahlili yaqinda oʻtkazilgan tadqiqot bilan toʻldirildiCostaras, N., A Study of the Materials and Techniques of Johannes Vermeer, in Gaskell, I. and Jonker, M. ed., Vermeer Studies, in Studies in the History of Art, 55, National Gallery of Art, Washington 1998, pp. 148 – 167.. Qizil shlyapa ikki qatlamga boʻyalgan: pastki qatlam qora pigment bilan aralashtirilgan vermiliondan iborat, yuqori qatlam esa alizarin siridir. Vermeer yashil joylar uchun azurit va sariq ocher aralashmasidan, devordagi jigarranglar uchun esa umberdan (umbra) foydalanganJohannes Vermeer, The Girl in the Red Hat, ColourLex.

 

Turkum:Rasmlar
Mixail Mazan

Mixail Semyonovich Mazan (1920-yil 21-noyabr Magdalinovskiy tumani, Dnepropetrovsk okrugi — 1944-yil 12-dekabr, Vengriya) — Ishchi va dehqon Qizil Armiyasining gvardiya kapitani, Ulugʻ Vatan urushi qatnashchisi, Sovet Ittifoqi Qahramoni (1946-yil)Geroi Sovetskogo Soyuza: Kratkiy biograficheskiy slovar / Pred. red. kollegii I. N. Shkadov. — M.: Voenizdat, 1988. — T. 2 /Lyubov — Yaщuk/. — 863 s. — 100 000 ekz. — ISBN 5-203-00536-2..
thumb| Sovet Ittifoqi Qahramoni Mazan M. S. (chapda) va samolyot mexanik V.VA.Baranov

 Biografiya 
1920-yil 21-noyabrda Dnepropetrovsk viloyati, hozirgi Magdalinovskiy tumani Ulyanovka qishlogʻida dehqon oilasida tugʻilgan. Millati — ukrain. 1943-yildan KPSS(b)/KPSS aʼzosi boʻlgan. 7-sinfdan soʻng, zavod tayyorlash maktabini oʻqishga kiradi va uni tamomlagan. Dnepropetrovskdagi zavodda mexanik boʻlib ishlagan. 1939-yilda u fazogirlar klubini tugatadi va eng yaxshi kursant sifatida instruktor sifatida ishga olinadi.

1940-yilda Kachin harbiy aviatsiya uchuvchilar maktabini tamomlagan. Ulugʻ Vatan urushining dastlabki oylarida u yangi jangchilarni qayta tayyorlashga yuborildi.

1944-yil 21-oktyabrda Mixail Mazan boshchiligidagi toʻrtta brigada Yakovlar Budapeshtning sharqidagi Szarvas va Turkeve shaharlari hududida toʻsatdan zarba berishga urinayotgan oʻn ikki Focke-Vulfga hujum qilishadi. Ushbu jangda dushmanning toʻrtta mashinasi urib tushirildi, ulardan ikkitasi kapitan Mazan tomonidan yoʻq qilindi.

1944-yil 12-dekabrda Petlyakovlar guruhiga hamrohlik qilib, Mixail Mazan qoʻmondonligi ostida beshta jangchi Messershmitts bilan jangga kirishdi.

85-gvardiya qiruvchi aviatsiya polki eskadron komandirining oʻrinbosari (6-gvardiya qiruvchi aviatsiya diviziyasi, 3-gvardiya qiruvchi aviatsiya korpusi, 2-Ukraina fronti) gvardiya kapitani Mazan 440 ta jangovar topshiriqni bajaradi va 91 ta havo kemasini urib tushirdi.

U SSSR Oliy Kengashi Prezidiumining 1946-yil 15-maydagi buyrugʻi bilan Ulugʻ Vatan urushida nemis bosqinchilari bilan boʻlgan janglarda koʻrsatgan jasorati va qahramonligi uchun kapitan Mazan Mixail Semenovich vafotidan keyin Qahramon unvoni bilan taqdirlandi.

Shuningdek, M. M. Semyonovich Lenin ordeni, ikkita Qizil Bayroq ordeni, ikkita 1-darajali Vatan urushi ordeni va medallar bilan taqdirlangan.

 

Turkum:Sovet Ittifoqi Kommunistik Partiyasi aʼzolari
Turkum:1944-yilda vafot etganlar
Turkum:12-dekabrda vafot etganlar
Turkum:1920-yilda tugʻilganlar
Turkum:21-noyabrda tugʻilganlar
Turkum:Stalingrad mudofaasi uchun medali sohiblari
Turkum:1-darajali Vatan urushi ordeni sovrindorlari
Turkum:Qizil Bayroq ordeni sohiblari
Turkum:Lenin ordeni sohiblari
Turkum:Sovet Ittifoqi Qahramonlari
Thai Dai Van Nguyen

Thai Dai Van Nguyenlink=https://en.wikipedia.org/wiki/File:2021-Thai-Dai-Van-Nguyen.JPG|framelessRapport Tata Steel shaxmat turniri 2021-yilMamlakatChexiyaTavalludi (2001-12-12) 2001-yil 12-dekabr
Praga, ChexiyaUnvongrossmeyster (2018)FIDEdagi reytingi2606 (2023-yil sentyabr)Eng yuqori reytingi2659 (2023-yil fevral)Eng yuqori oʻrni87 (2023-yil fevral)
Thai Dai Van Nguyen (2001-yil 12-dekabrda tug'ilgan) - chexiyalik shaxmat grossmeysteri.

 Hayoti 
Nguyenning otasi asli vetnamlik bo'lgan tadbirkor.

2011-yilda Nguyen 10 yoshgacha bo‘lgan o‘smirlar o‘rtasida o'tkazilgan shaxmat bo‘yicha Chexiya ochiq chempionatida g‘oliblikni qo'lga kiritdi. Shundan so‘ng Dai Van Nguyen 12 yoshgacha bo‘lgan o‘smirlar o‘rtasidagi Chexiya shaxmat chempionatida ketma-ket ikki marta g‘olib chiqdi (2012-yil, 2013-yil).

2016-yilda Nguyen shaxmat bo'yicha FIDE xalqaro ustasi (IM) unvoniga sazovor bo'ldi. Ikki yildan so'ng FIDE grossmeyster (GM) unvonini sohibiga aylandi. Shunday qilib 2018-yil 16 yoshida Nguyen Chexiyadagi eng yosh shaxmat grossmeysteriga aylandi.

2017-yilda Budapesht shahrida bo'lib o'tgan International Chess Tournaments xalqaro shaxmat turnirlarida ishtirok etdi. Turnir yakuniga ko'ra Nguyen 2 g'alaba va bir durang qayd etgan holda past natijani qayd etdi.

Nguyen turli yosh toifalarida shaxmat bo‘yicha yoshlar o‘rtasidagi Yevropa chempionati va shaxmat bo‘yicha yoshlar o‘rtasidagi jahon chempionatlarida muntazam ishtirok etgan. Uning eng yaxshi natija - 2019-yilda Bratislavada Nguyen 18 yoshgacha shaxmatchilar guruhida shaxmat bo'yicha yoshlar o'rtasidagi Yevropa chempionatida g'oliblikni qo'lga kiritdi.

Nguyen shaxmat bo'yicha 2021-yilgi Chess World Cupda o'ynadi. Turnirning birinchi raundida Adam Kozak ustidan g'alaba qozondi. Ammo Andrey Esipenkoga qarshi kechgan ikkinchi bahsda mag'lub bo'lgach, ketma-ket ikki raundda yana mag'lubiyatga uchradi.

 

Turkum:2001-yilda tugʻilganlar
Turkum:Shaxmat grossmeysterlari
Turkum:Shaxmat boʻyicha xalqaro ustalar
Turkum:Shaxmat bo'yicha Yevropa chempionlari
Gitanas Nauseda

Gitanas Nausėda (1964-yil 19-mayda tugʻilgan) litvalik siyosatchi, iqtisodchi va bankir, 2019-yildan buyon Litvaning toʻqqizinchi va amaldagi prezidenti boʻlib ishlamoqda. U avval Litva Bankida pul-kredit siyosati direktori va 1996-2000-yillarda ekonomist boʻlgan. 2008 yildan 2018 yilgacha SEB bankas raisi

 Erta hayot va taʼlim 
1982-1987-yillarda Vilnyus universitetining sanoat iqtisodiyoti fakultetida, 1987-1989-yillarda esa iqtisod fakultetida tahsil olgan.

1988-yilda Nauseda Sovet Ittifoqi Kommunistik partiyasiga qoʻshildi.

1990-yildan 1992-yilgacha Germaniyaning Mannheim universitetida DAAD stipendiyasi boʻyicha amaliyot oʻtagan. U 1993-yilda „Inflyatsiya va stagflyatsiya sharoitida daromad siyosati“ mavzusida nomzodlik dissertatsiyasini himoya qilgan. 2009-yildan Vilnyus universiteti biznes maktabida dotsent.

 Professional va siyosiy martaba 
Oʻqishni tamomlab, 1992-1993-yillarda Iqtisodiyot va xususiylashtirish ilmiy-tadqiqot institutida ishlagan. 1993-yildan 1994-yilgacha Litva Raqobat Kengashida Moliya bozori boʻlimi boshligʻi lavozimida ishlagan. 1994-yildan 2000-yilgacha Litva bankida dastlab tijorat banklarini tartibga solish boʻlimida, keyinroq Pul-kredit siyosati departamenti direktori lavozimlarida ishlagan. 2000-yildan 2008-yilgacha u bosh iqtisodchi va AB Vilniaus Bankas raisining maslahatchisi boʻlgan. 2008-yildan 2018-yilgacha u moliyaviy tahlilchi, shuningdek, SEB bankas prezidentining bosh maslahatchisi va keyinchalik bosh iqtisodchisi boʻlgan.

2004-yilda u Litva sobiq prezidenti Valdas Adamkusning saylovoldi kampaniyasini qoʻllab-quvvatlagan.

 Prezidentlik (2019 yildan hozirgi kungacha) 
Gitanas Nauseda 2023-yilgi Vilnyus sammitida AQSh prezidenti Joe Bayden bilan uchrashdi.
Gitanas Nauseda 2019-yil noyabr oyida Vilnyusda Ukraina prezidenti Vladimir Zelenskiy bilan uchrashdi .
2018-yil 17-sentabr kuni Nauseda 2019-yilgi Litva prezidentligi saylovida oʻz nomzodini qoʻyishini eʼlon qildi. U birinchi turda sobiq moliya vaziri Ingrida SHimoniteni atigi 2000 ovoz ortda qoldirdi va ikkinchi turda uni 66 foiz ovoz bilan magʻlub etdi.

U 12-iyul kuni rasman ish boshladi. Nauseda 18-iyul kuni Bosh vazir vazifasini bajaruvchi Saulius Skvernelisning oʻz vazifalarini davom ettirish uchun nomzodini taqdim etdi. Litva Milliy radio va televideniyesi (LRT) tomonidan oʻtkazilgan soʻrovlarga koʻra, u bir oylik lavozimda ishlaganida, Nauseda Litvada eng ishonchli siyosatchi deb hisoblangan.

 

 
 Litva haqida maʼlumot
Lyubov Aksyonova

( 1990 yil 15 mart, Moskva, RSFSR, SSSR ) - rus teatr va kino aktrisasi .

 Biografiyasi 
Lyubov Novikova 1990 yil 15 martda Moskvada harbiy oilada tavallud topgan . Maktabni tamomlagach, u RATI-GITISga o'qishga kirdi , A.I.Sheinin ustaxonasida ta'lim oldi va 2010 yilda institutni tugatdi. U 2009 yilda " Detektivlar " va " Iz " teleseriallarining bir nechta epizodlarida rol ijro etgan holda aktrisa sifatida debyut qilgan. 2011 yilda u " Univer" teleserialida rol o'ynadi. Yangi yotoqxona ." O'sha yili " Yopiq maktab " teleseriali suratga olingandan so'ng, aktrisa tanildi va ko'plab takliflar kela boshladi . 2012 yilda u katta kinoga yo'l ochgan " Hikoyalar " badiiy filmida bosh rollardan birini ijro etdi . 2013-2014 yillarda aktrisa "Gunohkor" filmlarida rol ijro etgan (rejissyor D. Konstantinov), "Moskva hech qachon uxlamaydi" (rejissyor D. O'Reyli ), shuningdek, bir qator teleseriallarda, shu jumladan "Osmonni quchoqlash" (rejissyor M. Fadeev) va " Inkvizitor " (rejissyor YU. Muzlash ) kabilarda muvoffaqqiyatga erishgan.

" Sevmaydi sevmaydi " filmida asosiy rollardan birini 2014 yilda o'ynagan, bu yerda uning sheriklari Svetlana Xodchenkova va Maksim Matveev edi.Oradan 1 yil o'tib 2015 yilda u " Omon qolishdan keyin " teleserialining keyingi fasllarida rol o'ynashga taklif qilindi.

2016 yilda u uchta taniqli loyihada, shuningdek, " Tungi qo'riqchilar " filmida va " Major 2 ", " Exes " teleseriallarida (rejissyor VA. Qitaev) ko'rinish berdi.

2017 yilda aktrisa " Salyut-7 " filmida ham rol ijro etgan. 2018-2019 yillarda uni mashhur qilgan asarlari " Mensiz ", " Haqiqatdan tashqari ", " Koma " filmlari, shuningdek, " Major 3 " va "Sobiq 2" teleseriallaridagi rollardir.

 Mukofotlar va nominatsiyalar 

 2018 yil - Kino va televideniya prodyuserlari assotsiatsiyasining professional mukofoti, eng yaxshi ikkinchi plandagi aktrisa nominatsiyasi sovrindoridir .

 Eslatmalar 

 

 "VDud" Internet-shousida intervyu
 2-dasturda intervyu VERNIK 2, Madaniyat kanali
 "Kechki Urgant" dasturida intervyu, Birinchi kanal
 STS telekanalining "Kino tafsilotlari" dasturida intervyu

Turkum:Rossiyalik aktrisalar
Turkum:Moskvada tugʻilganlar
Turkum:Yashayotgan insonlar
Turkum:1990-yilda tugʻilganlar
Turkum:15-martda tugʻilganlar
Doktor Deymanning anatomiya darsi

thumb|Kartina eskizi.
Doktor Deymanning anatomiya darsi – bu Rembrandtning 1656-yilda yaratilgan, hozir Amsterdam muzeyida saqlanayotgan rasmidir. Ushbu kartinada doktor Jan Deijmanning (1619 1666) miyani yorish jarayonidagi portreti va uni kuzatayotgan bir guruh insonlar tasvirlanadi. Tuvalning katta qismi 1723-yildagi yongʻinda vayron boʻlgan va keyinchalik rasm hozirgi oʻlchamlariga qaytarilgan, ammo rasm eskizida toʻliq guruh koʻrsatilgan edi.

Suratda doktor Deyman qatl etilgan jinoyatchi, osilib qatl qilingan flamandlik tikuvchi Joris „Black Jack“ Fonteijn (1633/34 1656) murdasining miyasini kesayotgani tasvirlangan. Doktor Deymanning chap tomonida uning yordamchisi jarroh Gijsbert Kalkoen (1621 1664) murdaning bosh suyagining yuqori qismini ushlab turgan holda tasvirlanadi.

Rembrandt jasadni tasvirlashda tomoshabinga dissektsiya stoli oldida turish tuygʻusini berish uchun boʻrttirilgan qisqartma bilan tasvirlagan. Bunda u oʻziga bosma nashrlar orqali tanish boʻlgan Andrea Mantenyaning "Masihning nolasi" asaridagi qisqartmaga oʻxshashlikdan foydalangan.

 Joris Fonteijn 
"Black Jan" (Zwvarte Jan) laqabli Joris Fonteijn (1633 / 1634-1656) asli Flandriyaning Diest shahridan edi. Tikuvchilik bilan shugʻullangan, u Gollandiyaning Sharqiy Hindiston kompaniyasida uch yarim yil xizmat qilgan. 1653- yil oktabrda Diestga qaytganidan soʻng, u onasidan qolgan merosni sovurdi va huquqbuzarga aylandi. 1655-yil oxirida u Amsterdamdagi Nieuvendijkda oʻgʻirlik paytida qoʻlga olinadi. U 1656-yil 27-yanvarda osishga hukm qilingan va ikki kundan keyin qatl etilgan. U oʻgʻirlik paytida ishlatgan oʻqotar qurol „boshqalarni tarbiyalash uchun“ boshi tepasida koʻrsatilgan. Keyinchalik, uning jasadi jarrohlarga uch kun davomida mashgʻulotlar uchun taqdim etildi va u 2-fevral kuni Zuiderkerkhofda dafn qilindi.
Shahzoda Abdulloh Al-Faysal stadioni

Shahzoda Abdulloh Al-Faysal stadioni Saudiya Arabistonining Jidda port shahridagi stadion.

 Tavsifi 
Stadion Jidda shahrining janubi-sharqida, Qirol Abdulaziz universiteti va sanoat shahri (Al Vaziriya tumani) oʻrtasida joylashgan. U sharqda Jidda-Makka avtomagistrali va janubda Stadion koʻchasi bilan tutashgan.

Stadion 1970-yilda qurilgan boʻlib, 27 000 tomoshabinni sigʻdira oladi. Stadion yopiq arena va suv sporti markazini oʻz ichiga olgan shahar sport majmuasining bir qismi hsioblanadi.

Stadion ikkita asosiy tribunadan iborat. Yopiq gʻarbiy stend toʻliq va markaziy tribunada yopiq VIP oʻrindiq va media-oʻrindiqlarga ega. Arka shaklidagi sharqiy stend ayvonli boʻlib, yugurish yoʻlagi boʻylab egilgan. Sharqiy tribunaning shimoliy chekkasida bitta katta hisoblagich joylashgan.

Stadion sigʻimi 20000 tomoshabinga kamaytirilib, 2009-yilda oʻtirmaydigan va tik turib kuzatiladigan joylar olib tashlandi.

Stadiondan „Al-Ittihod“ va „Al-Ahli Saudi“ klublari uy oʻyinlarida foydalanadi.

Stadion 2023-yilgi klublar oʻrtasidagi jahon chempionatining bir necha oʻyiniga mezbonlik qiladi.

 

 

 Stadion surati
 Qirol Abdulloh Sports City tantanali ochilish marosimining video tizeri
 StadiumDB rasmlari
Turkum:Saudiya Arabistoni stadionlari
Turkum:Koordinatalar Vikimaʼlumotlarda
Billie Eilish: When We All Fall Asleep, Where Do We Go?

When We All Fall Asleep, Where Do We Go? amerikalik qoʻshiqchi Billie Eilishning debyut studiyaviy albomi hisoblanadi. Bu albom 2019-yil 29-martda Interscope Recordsning shoʻba korxonasi sanalmish Darkroom tomonidan Interscope Records va Buyuk Britaniyada Polydor Records tomonidan chiqarilgan. Bu albom ommaga taqdim etilayotgan paytda Billie Eilish 17 yoshda boʻlgan, albomni yozishda asosan akasi Finneas OʻKonnell yaqindan yordam bergan. Bu musiqiy albom Highland Park, Los-Anjelesdagi studiyasida yozilgan .

Billie Eilish qoʻshiqlarida yoshlar orasida uchraydigan turli muammolarni yaʼni giyohvandlik, oʻz joniga qasd qilish va ruhiy salomatlik kabi mavzularni hazil va dahshatning lirik hissiyotlari bilan tasvirlangan. Albom nomi esa "Bury a Friend qoʻshigʻidagi satrdan olingan.
Albom 7 ta singlning chiqarilishi bilan sotuvga chiqarilgan. Ulardan 4 tasi Amerika Qoʻshma Shtatlarida Amerika Yozuv Industriyasi Assotsiatsiyasi tomonidan sertifikatlangan ular quidagilar:
 You Should See Me in a Crown
 When the Party’s Over,
 Bury a Friend
 Bad Guy butun dunyo boʻylab xit boʻlgan.
Eilish shuningdek, albomni qoʻllab-quvvatlash uchun bir nechta gastrollarga chiqgan, jumladan „When We All Fall Sleep Tour“ va „Where Do We Go?“. Musiqiy albom tezda tijoriy muvaffaqiyat erishdi. Albom chiqarilishining birinchi haftasida koʻplab mamlakatlarda birinchi oʻrinni egalladi. 2019 yil iyun oyiga kelib, u AQShda 1,3 million nusxadan koʻproq sotilgan va Kanadada yilning eng koʻp sotilgan albomi boʻldi, Buyuk Britaniyada esa Billie Eilish birinchi oʻrinni egallagan eng yosh ayol yakkaxon qoʻshiqchisiga aylandi.

 Qoʻshiq yozirsh jarayoni 
thumb|Billie Eilish (chap tomonda) akasi bilan 2020-yilgi konsertidan Finneas O'Connell (oʻng tomonda), uning akasi musiqiy albomni yozishda va ijro etishda yaqindan yordam bergan|263x263px

Billie Eilish va uning akasi Finneas O'Connell 2016-yilning may oyida „Listen Before I Go“ qoʻshigʻi bilan „When We All Fall Asleep, Where Do We Go?“ ustida ishlay boshladilar. -Qoʻshiqni ikki yildan soʻng 2018-yil bahorida yozib oldishdi
Albom Finneas OʻKonnellning Kaliforniya shtatidagi Los Angeles Highland Parkda joylashgan kichik studiyasida yozilgan.

2018-yil 20-martda Eilish albom ustida ishlayotganini tasdiqlagan va uning albomi yil oxiriga kelib chiqishini aytgan
Billie EIlish 2018-yil iyul oyida BBC Radio 1ga bergan intervyusida, uning albomi 2019-yil 29-martda chiqishi kutilayotganini eʼlon qilgan. Eng koʻp kutilgan albom 2019-yil yanvar oyida tugatilgan..
 

 

Turkum:Billie Eilish albomlari
Amman xalqaro stadioni

Amman xalqaro stadioni  – Iordaniya, Amman, Al-Husayn shahridagi stadion. Bu Iordaniyadagi eng katta stadion hsioblanadi. Stadion 1964-yilda qurilgan va 1968-yilda ochilgan. Stadion Iordaniya hukumatiga tegishli va Yoshlar Oliy Kengashi tomonidan boshqariladi. Iordaniya milliy futbol jamoasi va Al-Faisaly SC jamoasi uy stadioni sifatida foydalanadi. Ayni paytda u 17619 tomoshabinni sigʻdira oladi.

 Tavsifi 
Iordaniya terma jamoasining uy oʻyinlaridan tashqari, stadionda Iordaniya futbolidagi boshqa muhim oʻyinlar, jumladan, Iordaniya Pro-ligasi, Iordaniya liga kubogi, Iordaniya Qalqoni kubogi va Iordaniya Superkubogi oʻyinlari oʻtkaziladi.

Shuningdek, u 1988-yilgi Arab Millatlar Kubogi, 1996-yilgi Arab Kubogi gʻoliblari kubogi, 1999-yilgi Pan Arab oʻyinlari, 2003-yilgi arab atletika chempionati, 2005-yilgi WAFF ayollar chempionati, 2007-yilgi Arab Millatlar Kubogi, Yengil atletika boʻyicha arab chempionati kabi boshqa turnirlarga mezbonlik qilgan.

 

 

 Amman xalqaro stadioni 

Turkum:Iordaniyadagi futbol stadionlari
Vitaly Abalakov

Vitaly Mikhaylovich Abalakov (rus. Виталий Абалаков Михайлович) (1906-yil 13-yаnvаr – 1986-yil 26-mаy) – sovet kimyogari, аlpinist vа ixtirochi.

Uning ukаsi mаshhur аlpinist Yevgeniy Abаlаkov boʻlgan. Vitaly Ablakov ukasi Yevgeniy Ablаkov bilаn birgа 1934-yilda Lenin choʻqqisini (Pomir, 7134 m) zabt etgаn birinchi sovet alpinistlari boʻlgan va bu togʻning choʻqqisini yаnа ikki marotaba zabt etgan. 1936-yilda Vitaly Ablakov Xon Tangri choʻqqisigа (Tyan-Shan, 7439 m) ham chiqgan, bu yerga chiqishi nаtijаsida u bir nechа bаrmoqlаri vа oyogʻining bir qismini kestirib tashlashga majbur boʻlgan.

U boshchiligidаgi „Spаrtаk“ (Moskvа) jamoasi alpinizm boʻyicha 12 marta SSSR chempioni boʻlgan. Shuningdek, u togʻ chаngʻisi boʻyicha SSSR chempionatining bronza medali sovrindori boʻlgаn.

Vitaly Abalakov 1930-yillarda mahkamlash uskunаlari, Abalakovcha bogʻlash uslubi va boshqa koʻplab toqqa chiqish uskunalari kаbi ixtirolar bilan taqdirlangan. Shuningdek alpinistlarning mashgʻulot jаrаyonida ishlatiladigan yuzga yaqin qurilmalar muallifi.

 Hayoti 
Vitaly Ablakov ovchi oilasida tugʻilgan. 1909-yilda onasidan, 1910-yilda otasidan ayrilgan. Uni Krasnoyarskdagi qarindoshlari tаrbiyаlagan.

1925-yilda Mendeleyev nomidagi Moskva kimyo-texnologiyаlаri institutiga oʻqishga kirgan va u yerni 1930-yilda tugatganVipuskniki Rossiyskogo ximiko-texnologicheskogo universiteta im. D. I. Mendeleeva / akademik RAN P. D. Sarkisov. – Moskva: RXTU im. D. I. Mendeleeva, 2001. – S. 33. – 147 s. – ISBN 5-7237-0321-8.. Lenin choʻqqisi qаhrаmoni va 1938-yilga kelib I guruh nogironi boʻlgаn.

1938-yil 4-fevralda u NKVDning Moskvа viloyati boʻyicha Dаvlаt xаvfsizlik boshqarmasining 4-boʻlimi tomonidan hibsga olingan. U RSFSR Jinoyat kodeksining 58-6-7-11-moddalari boʻyichа „aksilinqilobiy terroristik tashkilot“ aʼzosi sifatida tergov qilingan. 1938-yildan 1940-yilgacha „nemis josusi“ sifatida qamoqda oʻtirgan. U bilan birga hibsgа olingan koʻplab alpinistlar otib oʻldirilgan. 1940-yil 20-fevralda oqlangan va qаmoqdan ozod etilgan.

Abalakovning „Alpinizm asoslari“ darsligi koʻplаb tillarga tarjima qilingan.

U Moskvadagi Kuntsevo qabristoniga dafn etilgаn.

 Mukofotlari 

 1957-yilda Lenin ordeni
 1972-yilda Shon-sharaf ordeni
 1943-yilda SSSRda xizmat koʻrsatgan sport ustasi
 1961-yilda SSSRda xizmat koʻrsatgan murabbiy

 
Turkum:SSSR Davlat mukofoti laureatlari
Turkum:Rossiyada tugʻilganlar
Zombi 100: Oʻlim oldi ro'yxati

Zombi 100: Oʻlim oldi ro'yxati- Xaro Aso tomonidan yozilgan va Kotaro Takata tomonidan suratlari chizilgan, shu nomdagi mangaga asoslangan anime. Anime mangasi 2018-yil oktyabrdan 2023-yil iyulgacha o'n besh tankobonda Sunday GX deb nomlangan manga jurnalida nashr etiladi. 2023-yilda Bug Films studiyasi "Zombi 100: Oʻlim oldi ro'yxati" animesini ishlaydi. Anime komediya, sarguzasht va syo'nen janrlarida yaratiladi. Shu yilning avgust oyida Netflix anime litsenziyasini sotib oladi va o'zining ilovasida namoyish etib boradi.

Syujeti
O'qishni bitirgan 24 yoshli Akira Tendo vanihoyat o'ziga ish topadi. Lekin ish uning orzusidek bo'lib chiqmaydi. Doimiy charchoq, stress va boshligʻining kurakda turmaydigan haqoratlari uning joniga tegadi. Akira shu zaylda uch yil bitta ofisda mehnat qiladi. Bir kuni to'satdan va noma'lum yerdan zombi apokalips boshlanadi va odamlar zombiga aylanib boradi. Bu g'alati bo'lsada Akira bundan juda quvonadi, chunki o'sha joniga tekkan ishiga qaytishni endi keragi yo'q bo'ladi. To'zg'ib ketgan uyini tartibga keltirgan Akira hayolini bir joyga qo'yadi va zombiga aylanib o'lishidan oldin 100 ta bajarishi kerak bo'lgan ishlari va orzularining ro'yhatini tuzadi. Orzularini ro'yobga chiqarish yo'lida do'sti Kencho Rkuyuzaki hamroh bo'ladi va Shizuka Mikazuki ismli qiz bilan do'stlashadi. Shu tariqa orzumand Akira Tendoning sarguzashtlari boshlanadi.
Animedagi yosh chegarasi 15+ yosh etib belgilangan boʻlib, unda qoʻrquvini va vahshiylikni kamaytirish uchun zombiga aylangan odamlar turli ranglar bilan chaplangan etib tasvirlanadi.

Manba
https://amediatv.uz/season/64be53c0254b51477e1503d5
https://www.viz.com/zom-100
https://sundaygx.com/work/1093/
Turkum: Anime
Turkum: Yaponiya
Turkum: manga
Paul Aleksandr

Paul Aleksander 1946-yil 10-yanvarda tugʻilgan boʻlib, u amerikalik huquqshunos va poliomielitdan omon qolgan inson hisoblanadi. U 1952-yilda olti yoshida poliomielit bilan kasallangan va nafas olishi ogʻirlashgan, hayotini saqlab qolish uchun uni Temir o'pkaga yotqizishgan va hali-hanuzgacha temir oʻpka yordamida nafas oladi. Paul Alexander poliomielit bilan kasallangan va hozirgacha yashab kelayotgan oxirgi bemordir.
 Hayoti 
Aleksandr olti yoshida poliomielit bilan kasallangan va umrbodga falaj boʻlib qolgan, faqat boshini, boʻynini va ogʻzini harakatga keltira oladi.

1950-yillarning boshlarida AQShda poliomielitning yirik epidemiyasi vaqtida Dallas (Texas) atrofidagi yuzlab bolalar, shu jumladan Aleksandr Parkland Hospital shifoxonasiga olib ketilgan. U yerda bolalar temir oʻpka palatasida davolangan. Shifokor uning nafas olmayotganini payqab, shoshilinch bilan uni temir oʻpkaga yotqizgan, uning hayoti allaqchon oʻlim yoqasida boʻlgan .
1954-yildan boshlab, Missis Sallivan ismli fizioterapevtning yordami bilan Aleksandr oʻzi glossofaringeal nafas olishni oʻrgangan, bu esa unga asta-sekin temir o'pka ichida omon qolishiga katta yordam bergan.

Aleksandr Dallas mustaqil maktab okrugining uyda taʼlim olgan birinchi oʻquvchilaridan biri boʻlgan. U maʼlumotlarni, vazifalarni qogʻozga tushurish oʻrniga yodlashni afzal koʻrgan. 1967-yilda Dallas oʻrta maktabini jismonan darsga qatnashmasdan bitirgan birinchi oʻquvchi boʻlgan.

Aleksandr Ginnesning rekordlar kitobi tomonidan temir oʻpkada eng uzoq vaqt yashagan shaxs sifatida tan olingan
.
 Ijodi 
Aleksandr 2020-yil aprel oyida nafaqadagi doʻsti Norman D. Braun RN koʻmagida "My Life in an Iron Lung" nomli memuarini mustaqil nashr etgan. The Guardian nashirga koʻra, bu kitobni yozish uchun sakkiz yildan koʻproq vaqt kerak boʻlgan, plastik tayoq va qalam yordamida oʻz hikoyasini klaviaturada bosish orqali yoki doʻstiga soʻzlarni aytib berdish orqali yozishgan.
Franso Hariri stadioni

Franso Hariri stadioni  – Iroqning Kurdiston viloyati, Erbil shahridagi koʻp maqsadli stadion. Hozirda stadion asosan Iroq Premyer-ligasida oʻynaydigan „Erbil SC“ jamoasi tomonidan futbol oʻyinlari uchun foydalaniladi. Stadionda yengil atletika uchun ham sharoitlar mavjud. Stadion 25 000 tomoshabinga moʻljallanganErbil governor rejects rumors of Franso Hariri Stadium sale. Kurdistan 24.

 Tarix 
Stadion 1956-yilda eski aerodrom oʻrnida qurilgan va 1992-yilda qayta toʻliq qurilgan. Stadiondan eski „Brusk“ klubi (nomi Al-Shurta Erbil deb oʻzgartirildi) uy maydoni sifatida foydalangan. 2001-yilgacha Erbil stadioni deb nomlangan. Stadion oʻldirilgan nasroniy gubernator Franso Haririy sharafiga „Shahid Franso Hariri“ stadioni nomini oldi.

2009-yil iyul oyida Franso Hariri stadioni Erbilda Iroq milliy va klublarini qabul qilish uchun OFK tomonidan ruhsat berilganidan keyin Iroq milliy futbol jamoasining uy maydoniga aylandiAFC green-light to Arbil as venue .

2022-yil 23-fevral kuni xalqaro futbol afsonalaridan iborat yulduzlar tarkibi, jumladan, braziliyalik Roberto Karlos va "Barselona"ning sobiq hujumchisi Patrick Kluivert Franso Hariri stadionida 2007-yilgi Osiyo Kubogida gʻolib chiqqan Iroq terma jamoasi yulduzlariga, jumladan Mahdi Karim, Ahmad Mnajed va Nur Sabrilarga qarshi tarixiy koʻrgazmali oʻyinda ishtirok etishdi.

 Stadionda oʻtkazilgan voqealar 

 2012-yil – OFK kubogi finali
 2019-yil – Gʻarbiy Osiyo futbol federatsiyasi chempionati
 2021-yil – Rim papasi Frensis tashrifi

 Yana qarang 

 Iroqdagi futbol stadionlari roʻyxati
 Duhok stadioni

 

 

 Iroq Futbol Uyushmasi (arab tilida)

Turkum:Iroq futbol stadionlari
Turkum:Koordinatalar Vikimaʼlumotlarda
Rik Hoogendorp

Rik Hoogendorp (1975-yil 12-yanvarda tugʻilgan) — gollandiyalik sobiq futbolchi.

 Karyerasi 
Hoogendorp Limburgning Blerick shahrida tug'ilgan. Rick MVV Maastricht (1995–1997), FC Dordrext (1997–1999), RKC Waalwijk (1999–2006), VfL Wolfsburg (2006) va ADO Den Haag (2007–2009) klublarida, Gollandiyaning eng yuqori ligasida o‘ynagan. Ispaniyaning "Selta de Vigo" klubida ham qisqa vaqt o'ynadi.

 Menejerlik martabasi 
2009-yilning yozida Hoogendorp ADO Den Haag kompaniyasiga aloqalar bo'yicha menejer sifatida ishga qabul qilindiProfile at LinkedIn, linkedin.com. Murabbiylik faoliyatini 2011-yilning avgust oyi oxirida, shuningdek, ADOda boshlagan, u yerda klub akademiyasi jamoalarida forvard murabbiyi sifatida faoliyat yuritmoqchi ediHoogendorp wordt spitsentrainer, omroepwest.nl, 30 August 2011. 2014-yilning yozidan boshlab u ADOning U-18 terma jamoasini boshqarganRick Hoogendorp geen spitsentrainer meer , adofans.nl, 6 August 2014Jeugdopleiding ADO Den Haag heeft trainersgroep voor volgend seizoen vrijwel rond , haaglandenvoetbal.nl, 1 May 2014.

2015-yildan 2017-yilgacha u U15 terma jamoasini boshqargan. Bundan tashqari, Xoogendorp 2017-yilning iyun oyidan boshlab Jong ADO Den Xaagda yordamchi murabbiy sifatida ham ishlaganADVERTORIAL Voetbalschool Rick Hoogendorp verder als Voetbalschool Jim Charité , haaglandenvoetbal.nl, 13 August 2017 2018-yilning yozidan boshlab u Jong jamoasidagi lavozimi bilan birga U17 murabbiyligiga ko'tarildi.

2020-yil may oyida Xoogendorp 2020 - 21-yilgi mavsumdan boshlab bosh murabbiy Aleksandr Rankovich qo‘l ostida asosiy jamoa yordamchisi murabbiyi sifatida davom etishi tasdiqlandiTECHNISCH HART EN TRAINERSSTAF GEVORMD; ALEKSANDAR RANKOVIC HOOFDCOACH, adodenhaag.nl, 13 May 2020. Biroq, Xoogendorp 2020-yilning 4-noyabrida bu lavozimdan chetlashtirildi va klub akademiyasi bilan ishlashga qaytdiADO-assistenten Hoogendorp en Santoni teruggezet: ‘Vervelend, maar noodzakelijk besluit, ad.nl, 4 November 2020. U akademiya jamoalari uchun hujumchi murabbiyi va Jong ADO Den Xaag uchun yordamchi murabbiy sifatida tayinlanganHoogendorp en Santoni terug in technische staf ADO, maar wel in andere rol, ad.nl, 11 November 2020OOK ADO DEN HAAG ONDER 21 START DE COMPETITIE, adodenhaag.nl, 28 August 2021.

 

 Profil 
Turkum:La Liga oʻyinchilari
Turkum:Niderlandiyalik erkak futbolchilar
Turkum:Futboldagi erkak hujumchilar
Turkum:1975-yilda tugʻilganlar
Turkum:Yashayotgan insonlar
Turkum:Alifbo boʻyicha sportchilar